шеговити разкази за Хладилник
Съдията към ответника:
 - Разкажете още веднъж какво се случи!
 - Прибирам се след командировка - заразказвал ответника,
 и гледам, че в целия апартамент е разхвърлено, жена ми е разчорлена,
 а не намерих никой. Балконската врата беше отворена, поглеждам през балкона и виждам как един мъж по потник и бели гащи тъкмо излизаше от входа. Най-близо до мене беше хладилника
 и затова го вдигнах и го запокитих по човека, но успях да го улуча само по крака...
 Съдията към ищеца:
 - А вие какво бихте разказали?
 - Ами аз живея в този вход и всеки ден излизам да бягам за здраве - заразказвал ищецът. И тая сутрин при излизането ми от входа усетих някакво свистене над мен. Едвам се отместих, но явно е било недостатъчно бързо, защото хладилника ми размаза крака...
 Съдията към свидетеля (който е в инвалидна количка):
 - А вие какво бихте добавили?
 - Амиии, седя си аз кротко в един хладилник, и изведнъж усещам, че летя...